Noc.
Tajomný svet, v ktorom sa ukrýva vyše polovica zvierat na našej planéte.
Kamery nám doteraz umožňovali do ich života nahliadnuť len letmo.
No vďaka novodobej technike
môžeme vidieť v noci tak jasne ako vo dne.
Vďaka kamerám stonásobne citlivejším ako ľudské oko...
dokážeme zachytiť krásu noci...
vo farbe.
Cudzia zem.
Zvláštne bytosti ožívajúce za tmy.
Nevídané správanie.
Teraz môžeme sledovať život zvierat
v poslednej pravej divočine na Zemi.
V noci.
Nočná planéta Zem vo farbe
Nad tropickými ostrovmi v Indonézii sa deň schyľuje ku koncu.
KOMENTÁR TOM HIDDLESTON
A pod vlnami sa ukrýva...
jeden z najnedotknutejších podvodných svetov na našej planéte.
Koralové útesy...
skrytý poklad nášho morského života.
Koralové útesy pokrývajú sotva jedno percento morského dna na svete...
no tvoria živné prostredie pre vyše tretinu života v oceánoch.
Útes je rušné podmorské mesto...
obývané tvormi všemožných tvarov a veľkostí, ktoré hľadajú potravu.
Ryba bolbometopon muricatum je koralovým buldozérom.
Koraly hryzie zobákom podobným vtáčiemu...
zatiaľ čo kareta pravá si pochutnáva na mäkších hubkách,
ktoré rastú pod pevnými koralmi.
Tí dôvtipnejší môžu jedlo nájsť aj na najmenej pravdepodobných miestach.
Malý pyskatec obyčajný ponúka dôverné služby.
Vyjedá potravu, ktorá sa zachytila v ústach jeho susedov.
Večer je na útese rušno,
lebo jeho obyvatelia chcú čo najlepšie využiť zostávajúce svetlo.
Tento hektický svet...
sa však zmení.
Koralové útesy majú totiž aj druhú stránku...
ktorá sa objaví len po západe slnka.
Vďaka najnovšej filmovej technike
môžeme nahliadnuť do tejto ukrytej ríše...
a stať sa svedkami nočnej drámy vo svete koralových útesov.
Keď sa začne stmievať, menšie rybky sa zoskupujú v húfoch, aby boli v bezpečí.
Začiatok noci je na útese tým najnebezpečnejším časom.
Fistularia.
Metrová ryba vyzbrojená tlamou podobnou puške.
Je to útesový nočný ostrostrelec.
Využíva svoje veľké oči citlivé na svetlo...
zaostrí na zástup rýb...
a zaútočí so smrteľnou presnosťou.
Obeť chytí do svojich úst pripomínajúcich striekačku.
A rybky zlikviduje jednu po druhej.
Keď zhltne svoj poklad...
z úlovku zostane...
len obláčik šupiniek.
Fistularie nie sú však jediní lovci číhajúci v tme.
Obyvatelia útesu sa skrývajú hlboko v prasklinách a trhlinách...
lebo teraz sa vynárajú väčšie, smrteľne nebezpečnejšie predátory.
A každý číha v nočnom útese vlastným spôsobom.
Tento žralok bielohrotý zožerie ryby, ktoré sa zdržiavajú privysoko nad útesom.
A nie je jediný.
Raja, nočná mora každej malej rybky.
Pre jej obete je noc čierna ako uhoľ.
Nevidia, že sa približuje.
Ale naše kamery odhalili...
ako sa zakráda útesom.
Nevyužíva zrak...
ale elektroreceptory, aby zachytila pohyb rýb ukrývajúcich sa v koraloch...
alebo krabov zahrabaných v piesku.
Dvojmetrovými plutvami zachytí korisť na morskom dne.
Odmetie piesok, aby odhalila svoju obeť...
a potom ju ústami ako vysávač...
zhltne.
Pri toľkých nočných predátoroch je najlepšie...
držať sa v ústraní.
No napriek nebezpečenstvu...
sa jedna farebná rybka chystá opustiť bezpečie útesu.
Vrtenka nádherná.
A tento samček...
sa vybral hľadať lásku.
Dúfa, že dnes v noci sa do hodiny spári až s ôsmimi samičkami.
Bude sa musieť pohybovať veľmi opatrne, aby ich našiel.
V tme sleduje...
samičku...
ako si na večeru pochutnáva na drobných veslonôžkach podobných krevetám.
No na svojich partnerov je rovnako vyberavá...
ako na potravu.
Keď si samček chce získať jej pozornosť, rozprestrie plutvy...
aby pôsobil čo najväčšie a najneodolateľnejšie.
Zapôsobil na ňu.
Teraz musia spraviť odvážnejší krok, aby sa spárili...
a využiť tmu vo svoj prospech.
Keďže ryby by im zožrali vajíčka ukryté medzi koralmi...
nový pár vystúpi nad útes...
aby nakládol ikry v ohromujúcom tanci dvorenia.
Keď sa ich nočné vystúpenie skončí...
párik sa vráti do bezpečia koralov...
nie však nadlho.
Tento Cassanova musí nájsť ešte sedem samičiek.
Vyberie sa tak odvážne do tmy
hľadať ďalšiu tanečnú partnerku.
Je hlboká noc...
a tma spustí jeden z najúchvatnejších tajomných divov na svete...
udalosť, ktorá do útesu prinesie čarovnú zmenu.
Z hĺbky oceánu sa vynára armáda drobných zvierat...
akoby boli z iného sveta.
Táto najväčšia migrácia zvierat na planéte
sa v našich oceánoch deje každú noc.
Vyše miliardy ton planktónu
vystúpi z hlbín, aby sa na nakŕmil v povrchovej vode,
Tieto tvory, niektoré veľké sotva ako zrnko ryže...
sú zdrojom života v oceánoch.
Vďaka dômyselnými spôsobom luminiscencie a pohybu...
zachytia kúsky potravy vznášajúce sa v tme.
Niektoré tvory žijú len v tomto skrytom svete.
Iné, napríklad tieto larvy ústonôžky,
prežijú v tejto tajnej existencii len prvú časť života,
a keď vyrastú, vrátia sa k životu na útese.
Tento stúpajúci príliv života...
teraz priniesol čarovnú premenu koralového útesu.
Ožívajú aj zdanlivo nečinné skaly.
Koralové útesy tvoria obrovské kolónie drobných zvierat.
Cez deň čerpá útes energiu zo slnka.
Ale v noci...
vystrkujú tieto tvory svoje chápadlá, aby sa stali lovcami...
v mikroskopickej nočnej ríši.
Pre drobné zvieratká unášané prúdom...
sa táto farebná záhrada premenila na smrtiaci múr tvorený miliónmi úst.
Táto nočná hostina poskytne koralom potrebné výživné látky,
nevyhnutné pre rast útesu.
A teraz vieme, že keď koralové útesy trpia stúpajúcou teplotou mora,
nočné jedenie je pre prežitie dôležitejšie než kedykoľvek predtým.
Ale na nočný príliv planktónu nie sú odkázané iba drobné koraly.
Na poslednú nočnú hostinu sa schádzajú aj oveľa väčšie tvory:
manta obrovská, ktorá dokáže rozprestrieť plutvy až do štvormetrovej šírky.
Hoci sú obvykle samotárske...
na miestach v tropických moriach, bohatých na planktón,
sa manty stretávajú, aby sa spolu nažrali.
Najúžasnejšie je, že tieto tonové obry sa živia
drobnými planktónovými organizmami, ktoré sa v noci vznášajú v mori.
Plutvami pripomínajúcimi rohy naženú planktón do otvorených úst...
a pretriedia kúsky potravy.
Teraz počas hlbokej noci...
odhalia svoje majstrovstvo v pohostení sa na nočných hodoch.
Manta sa otáča zas a znova...
až zamieri na najväčšiu koncentráciu planktónu...
ktorý potom prehltne.
V súčasnosti vieme, že manty majú zo všetkých rýb najväčší mozog.
Ale záhadou zostáva, ako sa orientujú pri cestovaní
na veľké vzdialenosti za potravou v rozsiahlom tmavom oceáne.
Je to jedno z mnohých tajomstiev našich nočných oceánov...
ktoré stále čaká na odhalenie.
NOČNÁ PLANÉTA ZEM
NATÁČANIE V TME
S cieľom zachytiť nočné udalosti v koralových útesoch
tím seriálu Nočná planéta Zem natáčal v najnedotknutejších tropických vodách.
Pre kameramana Davida Reicherta
bolo najťažšie natočiť predátorov v útese počas nočného lovu.
Žraloky a iné predátory môžu byť v noci aktívnejšie...
ale môže byť aj ťažké priblížiť sa k nim bezpečne.
Natáčanie v noci je nový svet.
Netušíme, čo sa z tmy vynorí.
KAMERAMAN
Zistíme to. Ideme skočiť.
David si naplánoval ponory v období splnu mesiaca,
keď silný prúd vyplaví potravu do útesu...
a predátory tak môžu byť aktívnejšie.
No prináša to aj veľký problém.
Hladina potápačom, hladina potápačom. Aký je prúd?
Nie dobrý. Prúd je prisilný.
Vraciame sa na loď. Ideme hore.
Prúd je teraz veľmi silný.
Je takmer nemožné udržať sa na jednom mieste.
Bolo to hrozné.
Hej...
Viac sa toho deje, je čo natáčať,
v silnejšom prúde je viac života...
Stále prisilný.
Ale máme problém už len sa tam udržať.
Akoby sme tu hrali hry.
Počas ďalších nocí bude mesiac ubúdať a prúdy slabnúť.
Vtedy sa síce potápa jednoduchšie, ale útesy sú prázdne.
Áno.
Áno, prúd sa zmiernil a potom, myslím si, že...
Áno, všetci išli domov.
- Áno. - Áno.
Keď tím hľadal správne podmienky...
zistil, že musí natáčať počas malého okna,
keď tok vody spomalí medzi prúdmi.
Je to ťažké natáčanie.
Lebo môže byť 18.00, keď práve zapadá slnko,
ale keď to okno premeškáme, zrazu sú štyri hodiny ráno.
Harmonogram je príšerný.
Na 40-minútový ponor musíme čakať aj celú noc.
Podaj mi šálku čaju.
Vďaka vytrvalosti a bezsenným nociam...
David s tímom napokon zachytili
nové správanie, ktoré hľadali.
Nikdy som nevidel Fistulariu takto útočiť.
Nevyšlo nám všetko, ale toto áno.
Každý predátor sleduje korisť vlastným spôsobom.
Murény sa odvážia vybrať na lov do útesu.
Muréna sa prikrádala zvrchu útesu.
Bola tam malá diera, ktorou sa preplavila dolu.
Určite tam boli drobné rybky
a muréna tam šla.
Áno, tu je.
A vtom, bum!
Dostala ju! Presne pred kamerou. Presne do diery. Skvelé.
V týchto útesoch sa toho deje veľa.
Vidíte, že tu dolu žije spoločenstvo plné života,
ktoré zjavne ožíva len v noci.
Tímu sa podarilo zachytiť jedinečný pohľad
do tohto čarovného podmorského sveta.
Preklad titulkov: Monika Sitarčíková